钦定古今图书集成/明伦汇编/官常典/第657卷 > 周舟
## 钦定古今图书集成/明伦汇编/官常典/第657卷 > 周舟

按《明外史廖钦传》：“舟，永嘉人。洪武时，为宝庆之新化
丞。明敏有治才，廉勤奉公，门无私谒，核民贫富为三
等，徭役惟均，故民不扰而事易集，讼狱文牒不假手
吏胥，故下不敢为奸。数年流亡尽复，境内晏然。以绩
最擢吏部考功主事。既而民相率诣阙言：自舟去职，
县政复扰，民不安业，乞令舟再任。帝喜，命礼部宴赏”
而遣之。